હાલના સમયના ડાયરા કદાચ આપણને નથી ગમતા અથવા આપણી નારાજગી છે એ માટે એટલું જ કહી શકીશ કે પૈસાની લ્હાયમાં નીચી કક્ષાનું બોલવું, ગાવું કે વર્તન કરવું એ સરસ્વતીના દ્રોહ સમાન છે. સસ્તી પ્રસિદ્ધિ માટે શૉર્ટકટ અપનાવતા કલાકારોએ યાદ રાખવું ઘટે કે કાગબાપુ – મેઘાણીજી – હેમુભાઈ – દિવાળીબેન અને એવા આ ઉજળી પરંપરાના અનેક ધુરંધરોને લીધે જ લોકસંગીતનું નામ અમર છે, તેમના રસ્તે આગળ વધીને આપણે શુદ્ધ લોકસંગીતના ઉપાસક બની ડાયરાની ગરિમાને જાળવીએ, વધારીએ.